**Postopek za pridobitev pravice do prilagoditev opravljanja učnih obveznosti dijaka**

1. Za pridobitev pravice do prilagoditev opravljanja obveznosti dijak oziroma starši mladoletnega dijaka zaprosijo z ustrezno pisno vlogo, ki je objavljena na spletni strani šole. Vlogi priložijo zahtevane priloge ali podatke iz razpoložljivih evidenc, kot je to določeno v vlogi.
2. Popolno vlogo je potrebno vložiti do **30. septembra** za tekoče šolsko leto, iz utemeljenih razlogov pa lahko tudi med šolskim letom. Dijaki vloge vlagajo razredniku. V primeru odsotnosti razrednika, se vloge lahko vloži v tajništvu šole. O vlogi za pridobitev pravice do prilagoditev odloči ravnatelj s sklepom v petnajstih dneh po prejemu popolne vloge. Ravnatelj po potrebi za pridobitev pravice do prilagajanja predhodno pridobi mnenje oddelčnega učiteljskega zbora in svetovalne službe. Nepopolne vloge bodo zavrnjene.
3. Razrednik sklep vroči dijaku in staršem mladoletnega dijaka v osmih dneh po odločitvi ravnatelja.
4. Sklep o pridobitvi pravice do prilagoditev velja največ eno šolsko leto.
5. Če s sklepom dijak pridobi pravico do prilagoditev, šola v petnajstih dneh po izdaji sklepa pripravi osebni izobraževalni načrt, v sodelovanju z dijakom in starši mladoletnega dijaka.
6. Z osebnim izobraževalnim načrtom se dijaku prilagodi izvedba pouka in druge pravice ter obveznosti dijaka in šole.
7. Osebni izobraževalni načrt se uskladi z organizacijo v kateri se dijak udejstvuje.
8. Med šolskim letom se vsebina osebnega izobraževalnega načrta iz utemeljenih razlogov lahko spremeni.

Domžale, 1. 9. 2022

Andrej Pezdirc, ravnatelj